איתמר רביבו

איתמר רביבו (נולד בשנת 1982) הוא ראש המועצה האזורית חוף אשקלון החל מסוף שנת 2018, בעקבות ניצחונו בסיבוב השני בבחירות לרשויות המקומיות בישראל (2018).

ביוגרפיה
איתמר רביבו נולד באופקים, בנו של ראש עיריית אופקים לשעבר, אברהם רביבו. את לימודיו התיכוניים למד רביבו בישיבה התיכונית בכפר מימון ולמד תואר ראשון במשפטים בקריה האקדמית אונו, ותואר שני במדעי המדינה, במגמת ממשל ומדיניות ציבורית מאוניברסיטת בר-אילן. מאז 2009 עוסק רביבו כעורך דין עצמאי במשרד הממוקם בעיר אשדוד.

בין השנים 2009 ו-2012 שימש רביבו כיו"ר הוועד המקומי ביישוב ניצן. בשנת 2018 התמודד רביבו על ראשות המועצה האזורית חוף אשקלון, ולאחר סיבוב שני ניצח את המתמודד שכנגד, דודי סעדה.
רביבו, תושב באר גנים, נשוי לקרן ואב לחמישה ילדים.

קישורים חיצוניים

הערות שוליים

ראשי המועצה האזורית חוף אשקלון
מועצה אזורית חוף אשקלון
בוגרי ישיבת בני עקיבא בית יהודה כפר מימון
בוגרי הקריה האקדמית אונו: משפטים
אופקים: אישים
ישראלים שנולדו ב-1982